Jigerbay Ábdimov

Jigerbay Ábdimov (Жигербай Әбдимов; 1956-jıl 2-yanvar, Nókis) — qaraqalpaq kino hám teatr aktyorı.

 Ómirbayanı 
Jigerbay Abdimov 1956-jılı 2-yanvar sánesinde Nókis qalasında dúnyaǵa kelgen. Milleti — qaraqalpaq, qosar-mańǵıt ruwınan.

Ol mektep waqtınan baslap-aq, mádeniyat hám kórkem-óner tarawına qızıǵıwshılıǵı ayrıqsha bolǵan hám mektepti tamamlap, A.N.Ostrovskiy atındaǵı Tashkent teatr hám súwretshilik kórkem óneri institutınıń «Drama hám kino aktyorı» bólimine oqıwǵa kiredi hám 1977-jılı oqıwdı tabıslı tamamlap, sol jılı Stanislavskiy atındaǵı mámleketlik teatrında xor aktyorı bolıp óz jumısın baslaǵan.

Sonday-aq, 1978-jıldan baslap búgingi kúnge shekem Qaraqalpaq mámleketlik jas tamashagóyler teatrınıń pidayı aktyorı.

 Shańaraǵı 
Kino hám teatr saxnasınıń pidayı aktyorı J.Ábdimov ómirlik joldası menen 2 ul, 3 qızdı tárbiyalap, búgingi kúnde 18 aqlıqtıń ata-ájeleri.

 Iskerligi 
 Saxnadaǵı iskerligi 
J.Abdimov aktyorlıq iskerligi dawamında 100 den artıq obrazlar jaratqan. Atap aytqanda, K.Raxmanovtıń «Keshikken báhár» spektaklinde Tórebek, «Toǵız tońqıldaq bir sheńkildek» spektaklinde Xalmurat, «Hayal táǵdiri» spektaklinde Arzıxan Allaxanovich, «At aylanıp qazıǵın…» spektaklinde qońsı, Ǵafur Ǵulamnıń «Sum bala» spektaklinde Sum bala, B.Jakievtiń «Áke táǵdiri» spektaklinde Sopay, K.Galdonidiń «Eki bayǵa bir malay» spektaklinde Doktor Lombardi, P.Tilegenovtıń «Duwtarlı soldat» spektaklinde nemec oficeri Myuller, L.Tolstoydıń «Buratino» spektaklinde Karlo, Buratino hám Arlekin, A.Raxmatovtıń «Abdulla Nabiev» spektaklinde Saqshı ǵarrı, I.Lazutinniń «Balaǵa áke kerek» spektaklinde Igor, Sh.Peronıń «Etik kiygen pıshıq» spektaklinde Adamxor, Mingalimov hám Kryukovtıń «Sıyqırlanǵan toǵay» spektaklinde Ubir, Ya.Stelmaxtıń «Jas gvardiya haqqında oylar» spektaklinde Vanya, A. Xmeliktiń «Sh» operaciyası spektaklinde Laptev, V.Ziminniń «Aq jol» spektaklende Kalta, K.Karimovtıń «Altın teńge» spektaklinde Qaraqshı, J.Molerdiń «Skapenniń hiylesi» spektaklinde Argant, Rozimuxamedovtıń  «Raxmet kapitan» spektaklinde Zafar, P.Aytmuratovtıń «Arzıwlar qanatında» spektaklinde Pirnazar, «Oynaqlaǵan ot basar» spektaklinde qáyin ata, «Tuńǵısh muxabbat» spektaklinda Bekpolat, «Súyinshi» spektaklinde Bazarbay, S.Balǵabaevtiń «Qız jigirmaǵa shıqqanda» spektaklinde Táwken, «Eń shıraylı kelinshek» spektaklinde Jiyenbay, M.Xojanovtıń «Kosmostan kelgen qonaqlar» spektaklinde Aney, «Batır haqqında ertek» spektaklinde Duwaxan, «Mártlik hám jawızlıq» spektaklinde ertekshi áke, T.Qayıpbergenovtıń «Xeops piramidası» spektaklinde Qatpa, «Sahra búlbili» spektaklinde Sawdager áke, A.Sultanovtıń «Watan topraǵı» spektaklinde Faxruddin, «Nahaqtan tógolgen qan» spektaklinde Zelenskiy, G.Tursınovtıń «Sabır túbi — sarı altın» spektaklinde Kóshe aqsaqalı, «Sınaq» spektaklinde Shınǵız, Sh.Shamanadzenniń «Anajan» spektaklinde jolawshı, A.Allamuratovtıń «Jip úzilgende» spektakinde Maqset Qosekeev, J.Maxmudovtıń «Jalańash patsha» spektaklinde Tuk, Q.Narqabıldıń «Almaqtıń bermegi bar» spektaklinde Hikmet ata,  V.Rozovtıń «Baxıt izlep» spektaklinde Kolya, Z.Sagalovtıń «Djonnidiń urlanıwı» spektaklinde Semmi, N.Osipovtıń «Sıyqırlı dáne» spektaklinde Areg bay, I.Yuzeevtiń «Oyınnan oymaq shıǵar» spektaklinde Evaris, I.Shtoktiń «Jaratqannıń deregi» spektaklinde Perishte, M.Aǵamurzaev hám L.Babaxanovtıń «Jolbarıs hám mergen» spektaklinde Qaraqulaq hám Darvish, Q.Xalmuratovtıń «Kewil sayası» spektaklinde Reypnazar, «Jaza» spektaklinde Baltabek, «Jolbarıstıń ármani» spektaklinde Áke, Q.Mátmuratovtıń «Kempirge talas» spektaklinde Seytjan ǵarrı, S.Jumaǵulovtıń «Kúyewindi berip tur» spektaklinde Jádiger, «Ekstrasens» spektaklinde Miliciya kapitanı, Shekspirdiń «Romeo hám Juletta» spektaklinde Monteki hám basqa da kóplegen spektakllerde rol atqarıp, xalqımızdıń júrek tórinen tereń orın iyelegen.

Jigerbay Ábdimovtıń oynaǵan spektaklleri  Spektakl Spektakl avtorı Rol Derek«Keshikken báhár»Keńesbay RaxmanovTórebek«Toǵız tońqıldaq bir sheńkildek»Keńesbay RaxmanovXalmurat«Hayal táǵdiri»Keńesbay RaxmanovArzıxan Allaxanovich«At aylanıp qazıǵın…»Keńesbay Raxmanovqońsı«Sum bala»Ǵafur ǴulamSum bala«Áke táǵdiri»B.JakievSopay«Eki bayǵa bir malay»K.GaldoniDoktor Lombardi«Duwtarlı soldat»Pirlepes Tilegenovnemec oficeri Myuller«Buratino»Lev TolstoyKarlo, Buratino hám Arlekin«Abdulla Nabiev» A.RaxmatovSaqshı ǵarrı«Balaǵa áke kerek»I.LazutinIgor«Etik kiygen pıshıq»Sh.PeroAdamxor«Sıyqırlanǵan toǵay»Mingalimov hám KryukovUbir«Jas gvardiya haqqında oylar»Ya.Stelmax Vanya««Sh» operaciyası»A. XmelikLaptev«Aq jol»V.ZiminKalta«Altın teńge»Keńesbay KarimovQaraqshı«Skapenniń hiylesi»J.MolerArgant«Raxmet kapitan»Rozimuxamedov Zafar«Arzıwlar qanatında»Polat AytmuratovPirnazar«Oynaqlaǵan ot basar»Polat Aytmuratovqáyin ata«Tuńǵısh muxabbat»Polat AytmuratovBekpolat«Súyinshi»Polat AytmuratovBazarbay «Qız jigirmaǵa shıqqanda»S.BalǵabaevTáwken«Eń shıraylı kelinshek»S.BalǵabaevJiyenbay«Kosmostan kelgen qonaqlar»M.XojanovAney«Batır haqqında ertek»M.XojanovDuwaxan«Mártlik hám jawızlıq»M.Xojanovertekshi áke«Xeops piramidası»Tólepbergen QayıpbergenovQatpa«Sahra búlbili»Tólepbergen QayıpbergenovSawdager áke«Watan topraǵı»Alpısbay SultanovFaxruddin«Nahaqtan tógolgen qan»Alpısbay SultanovZelenskiy«Sabır túbi — sarı altın»G.Tursınovkóshe aqsaqalı«Sınaq»G.TursınovShınǵız«Anajan»Sh.Shamanadzenjolawshı«Jip úzilgende»A.Allamuratov Maqset Qosekeev«Jalańash patsha»J.MaxmudovTuk«Almaqtıń bermegi bar»Q.NarqabılHikmet ata«Baxıt izlep»V.RozovKolya«Djonnidiń urlanıwı»Z.SagalovSemmi«Sıyqırlı dáne»N.OsipovAreg bay«Oyınnan oymaq shıǵar»I.YuzeevEvaris«Jaratqannıń deregi»I.ShtokPerishte«Jolbarıs hám mergen» M.Aǵamurzaev , L.BabaxanovQaraqulaq hám Darvish«Kewil sayası»Q.XalmuratovReypnazar«Jaza»Q.XalmuratovBaltabek«Jolbarıstıń ármanı» Q.Xalmuratováke«Kempirge talas»Qıpshaqbay MátmuratovSeytjan ǵarrı«Kúyewindi berip tur»Saylawbay JumaǵulovJádiger«Ekstrasens»Saylawbay Jumaǵulovmiliciya kapitanı«Romeo hám Juletta»ShekspirMonteki

 Kinodaǵı iskerligi 
Aktyor J.Ábdimovtiń qaraqalpaq kino salasında da ornı girewli. Ol usı kúnge shekem «Qaraqalpaqfilm» kinostudiyası tárepinen súwretke alınǵan «Qońsılar», «Urı», «Oqılmaġan xat», «Kurort» hám «Ájiniyaz» filmlerinde rollerge súwretke túsip, kámine keltirip atqarġan.

Al háwesker kinostudiyalar tárepinen súwretke alınǵan filmlerden bolsa, «Civilizaciya», «Anası súymegen kempir», «Yapırmay» hám «Em bolsın» kino komediyalarında súwretke túsken.

 Jetiskenlikleri 
J.Abdimov xalqımızdıń júrek tórinen orın alıp, mámleketimiz tárepinen 2004-jılı «Qaraqalpaqstan Respublikasına xızmet kórsetken artist» eń húrmetli ataǵı hám 2014-jıl «Doslıq» ordeni menen sıylıqlanǵan.

 Derekler 

Kategoriya:Qaraqalpaq aktyorları
Kategoriya:Alfavit boyınsha aktyorlar
Kategoriya:Qaraqalpaq kino aktyorları
Kategoriya:Qaraqalpaq teatr aktyorları
Kategoriya:Doslıq ordeni iyeleri